ועדת הכלכלה, כנסת 24, פרוטוקול מספר 246, 2022-05-24 11:30

לימור מגן תלם: אני פותחת את ישיבת ועדת הכלכלה.

לימור מגן תלם: אנחנו דנים בסט התקנות השלישי של תקנות טיס - הצעת תקנות הטיס (רישיונות לעובדי טיס) (תיקון), התשפ"ב-2022 בדבר ביטול חובת רישוי לתדריכנים.

לימור מגן תלם: הדיון הזה הוא בהמשך לדיון הקודם בנושא ביטול ההסדרים הנוגעים לאגרות ורישוי.

לימור מגן תלם: למעשה מוצע לבטל את החלקים בתקנות הרישיונות לעובדי טיס ואני מבקשת מכם להציג את הנושא.

רננה שחר: הנושא, כפי שהצגנו אותו קודם, רישיונות שלטעמנו לא נדרשים.

רננה שחר: ביטול נטל בירוקרטי.

רננה שחר: כמו תקינה בין-לאומית מקובלת בעולם.

רננה שחר: זה מהלך שבוצע ביחד עם הרשות ובהסכמתה.

לימור מגן תלם: אולי תסבירי לנו בשני משפטים את מה שהסברת בישיבה הקודמת כדי שנעשה את ההקשר לתקנות.

כרמית שקד: מכיוון שאין סטנדרט כזה בעולם וזה רק אצלנו בארץ, ליבת התפקיד השתנתה, הנטל שמוטל על עובדי רשות שדות התעופה הוא לא מוצדק.

כרמית שקד: לכן אנחנו מבקשים לבטל.

איציק פשחצקי: רשות שדות התעופה.

איציק פשחצקי: בעיקרון אין לנו התנגדות להצעה המוצעת לביטול הרישיונות.

איציק פשחצקי: כמו שהחברים מרת"ע הציגו, אין לנו מה להוסיף.

לימור מגן תלם: טוב מאוד.

לימור מגן תלם: אם כך, אנחנו נעבור להקראה ולהצבעה.

רננה שחר: תקנות הטיס (רישיונות לעובדי טיס) (תיקון), התשפ"ב-2022 בדבר ביטול חובת רישוי לתדריכנים בתוקף סמכותי לפי סעיפים 2 ו-168(א) לחוק הטיס, התשע"א-2011 (להלן – החוק) ובהתאם לסעיף 197 לחוק, לפי הצעת רשות התעופה האזרחית לפי סעיף 168(ב) לחוק, ובאישור ועדת הכלכלה של הכנס, אני מתקינה תקנות אלה:

רננה שחר: בתקנות הטיס (רישיונות לעובדי טיס), התשמ"א-1981 (להלן – התקנות העיקריות), בתקנה 6 פסקה (6) – תימחק.

רננה שחר: זה מחיקת הרישיון עצמו.

רננה שחר: יש תקנה שאומרת שאלה הרישיונות שרשות הרישוי רשאית להוציא.

רננה שחר: בתקנה 7(2)(ה) לתקנות העיקריות, פסקת משנה (5) – תימחק.

רננה שחר: זה מחיקת הגבר מאמן תדריכן שאלה המדריכים של התדריכנים.

רננה שחר: בחלק ה' לתקנות העיקריות, הפרק השלישי – בטל.

רננה שחר: החלק בו קבועים תנאי הידע, כשירות, ניסיון ומיומנות שנדרשים מתדריכן מודיעין טיס והזכויות שלו.

רננה שחר: בחלק ו' לתקנות העיקריות, הפרק השלישי – בטל.

רננה שחר: זה הפרק שקובע את הידע, הניסיון והמיומנות שנדרשים ממאמן תדריכן מודיעין טיס.

רננה שחר: תחילתן של תקנות אלה 30 ימים מיום פרסומן.

רננה שחר: כמובן שהתקנות יישלחו יחד לפרסום עם הסט השני של התקנות.

לימור מגן תלם: אם אין הערות, אני מעלה להצבעה את תקנות הטיס (רישיונות לעובדי טיס) (תיקון), התשפ"ב-2022 בדבר ביטול חובת רישוי לתדריכנים.

לימור מגן תלם: מי בעד?

לימור מגן תלם: מי נגד?

לימור מגן תלם: מי נמנע?

לימור מגן תלם: אושר

לימור מגן תלם: התקנות אושרו פה אחד.

לימור מגן תלם: אני שמחה מאוד שתקנות הטיס (רישיונות לעובדי טיס) עברו.

לימור מגן תלם: אנחנו למעשה סיימנו ואישרנו את שלושת הסטים של התקנות.

רננה שחר: תודה רבה לך גברתי.

רננה שחר: תודה רבה למנהלת הוועדה ולייעוץ המשפטי.

לימור מגן תלם: תודה רבה לכולם.